સવારે સાડા પાંચ વાગે જીપ્સી અમને હોટેલ પર લેવા આવી ગઇ. સફારી છ વાગે શરુ થવાની હતી તેની પહેલા ટાઇગર રીઝર્વના રીસેપ્શન સેંટર પર જઇ તમારી પરમિટ દેખાડવી પડે. સાથે તમને એક ગાઈડ આપવામાં આવે. બાંધવગઢ ટાઇગર રીઝર્વમાં તલા, મગધી અને ખિતૌલી નામના ત્રણ કોર ઝોન છે. જેમાં તલામાં ટાઇગર દેખાવવાની સૌથી વધારે સંભાવના હોય છે. પરમિટનું બુકીંગ ઓનલાઈન થતું હોવાથી બે-ત્રણ મહિના પહેલાં બુકિંગ કરવું પડે છે. બાંધવગઢમાં કોર ઝોન -૭૧૬ ચો. કિલોમીટર, બફર ઝોન -૮૨૦ ચો. કિલોમીટર વિસ્તારેલો છે.